CELEX: 62021TN0312
Language: bg
Date: 2021-06-02 00:00:00
Title: Дело T-312/21: Жалба, подадена на 2 юни 2021 г. — SY/Комисия

2.8.2021   
            
            
               BG
            
            
               Официален вестник на Европейския съюз
            
            
               C 310/36
            
         
      Жалба, подадена на 2 юни 2021 г. — SY/Комисия
      (Дело T-312/21)
      (2021/C 310/48)
      Език на производството: немски
      
         Страни
      
      
         Жалбоподател: SY (представител: T. Walberer, адвокат)
      
         Ответник: Европейска комисия
      
         Искания
      
      На основание член 270 ДФЕС, член 91, параграф 1 от Правилника за длъжностните лица и членове 263 ДФЕС и 265 ДФЕС жалбоподателят моли Общия съд:
      
                  —
               
               
                  1. Да отмени: списъка с резерви за конкурс EPSO/AD/374/19-1, решенията за назначаване на кандидатите, включени в списъка с резерви, решенията на конкурсната комисия от 21 април 2021 г. и от 14 януари 2021 г. жалбоподателят да не бъде включен в списъка с резерви в областта на правото на конкуренцията, „допълнението“ към обявлението за конкурс EPSO/AD/374/19-1 от 5 ноември 2020 г. и поканата до жалбоподателя от 20 ноември 2020 г.,
               
            
                  —
               
               
                  при условията на евентуалност спрямо исканията по точка 1 да отмени: решенията на конкурсната комисия от 21 април 2021 г. и от 14 януари 2021 г. в частта относно жалбоподателя и да даде на ответника необходимите конкретни разпореждания с оглед на законосъобразното възстановяване на предишното правно положение на жалбоподателят преди допускането на правонарушенията, които разпореждания предоставят възможност на ответника направо или след повторна оценка на представянето на жалбоподателя да го включи в списъка с резерви, „допълнението“ към обявлението за конкурс EPSO/AD/374/19-1 от 5 ноември 2020 г. и поканата до жалбоподателя от 20 ноември 2020 г.,
               
            
                  —
               
               
                  да установи, че ответникът е нарушил член 265 ДФЕС като не се е произнесъл с адресирано до жалбоподателя решение по подадената от него жалба по административен ред от 17 януари 2021 г.,
               
            
                  —
               
               
                  да осъди ответника да заплати съдебните разноски.
               
            
         Основания и основни доводи
      
      Жалбоподателят изтъква четири основания в подкрепа на жалбата.
      
                  1.
               
               
                  Първо основание: направеното впоследствие изменение с обратна сила на конкурса било незаконосъобразно поради липсата на основание, поради нарушаването на права, както и поради нарушение на правната яснота, задължението за мотивиране и правата на участие.
               
            
                  2.
               
               
                  Второ основание: нарушена била забраната за недопускане на дискриминация във връзка със съществуващото заболяване на жалбоподателя, тъй като ответникът не му предоставил на разположение необходимите за изпита специални средства.
               
            
                  3.
               
               
                  Трето основание: жалбоподателят бил дискриминиран поради забавяне спрямо други участници в основания само на електронни технологии център за оценяване.
               
            
                  4.
               
               
                  Четвърто основание: жалбоподателят бил дискриминиран спрямо служители на ответника.